



ΘΕΜΑ: **Πιστοποιημένο 24ωρο σεμινάριο «Α΄ Βοήθειες για Φαρμακοποιούς», για τα μέλη του Συλλόγου μας.**

Αγαπητοί συνάδελφοι,

 Με χαρά σας ενημερώνουμε την συμμετοχή του Συλλόγου μας στο εκπαιδευτικό πρόγραμμα πιστοποιημένου 24ωρου σεμιναρίου **«Α’ Βοήθειες για Φαρμακοποιούς»**, που διοργανώνεται στο πλαίσιο της συνεργασίας του Π.Φ.Σ. και του ΙΔΕΕΑΦ με τον Ελληνικό Ερυθρό Σταυρό και θα υλοποιηθεί από πιστοποιημένους εκπαιδευτές των Τμημάτων Νοσηλευτικής και Σαμαρειτών Διασωστών και Ναυαγοσωστών.

 Ο Σύλλογός μας θα πραγματοποιήσει ένα σεμινάριο που θα διεξαχθεί στην διάρκεια τριών Κυριακών, στα γραφεία του Συλλόγου μας, ως εξής:

* **Κυριακή 15 Απριλίου**, 09:00-17:00
* **Κυριακή 22 Απριλίου**, 09:00-17:00
* **Κυριακή 6 Μαΐου**, 09:00-17:00

Οι συμμετέχοντες φαρμακοποιοί, εφόσον παρακολουθήσουν το σύνολο των ωρών του σεμιναρίου, θα λαμβάνουν **ΠΙΣΤΟΠΟΙΗΤΙΚΟ ΕΚΠΑΙΔΕΥΣΗΣ** του Ελληνικού Ερυθρού Σταυρού, το οποίο θα αποδεικνύει την ικανότητά τους στην παροχή υπηρεσιών Α’ Βοηθειών, πενταετούς ισχύος και επίσης **24 ΜΟΡΙΑ** συνεχιζόμενης εκπαίδευσης φαρμακοποιών από το ΙΔΕΕΑΦ.

 Το κόστος εγγραφής για κάθε φαρμακοποιό ανέρχεται στο ποσό των 25€ (συμπεριλαμβανομένου ΦΠΑ).

 Η εγγραφή σας μπορεί να γίνει ηλεκτρονικά στην ιστοσελίδα του ΙΔΕΕΑΦ, [www.ideeaf.gr/ees/syllogoi](http://www.ideeaf.gr/ees/syllogoi), στην οποία, θα βρείτε και όλες τις πληροφορίες για το σύνολο του προγράμματος και το αναλυτικό περιεχόμενο του σεμιναρίου (σας το επισυνάπτουμε). **Η εξόφληση θα γίνεται, με την χρήση πιστωτικής ή χρεωστικής κάρτας μέσω του site του ΙΔΕΕΑΦ και αμέσως θα παραλαμβάνετε στο email σας και το τιμολόγιο από το ΙΔΕΕΑΦ στα στοιχεία του φαρμακείου σας, που θα έχετε δηλώσει**.

 Θεωρώντας ότι η πιστοποιημένη απόκτηση γνώσεων για την παροχή Α’ Βοηθειών από τα φαρμακεία μας αποτελεί, εκτός από εφόδιο για κάθε συνάδελφο και ένα όπλο στη φαρέτρα των επιδιώξεών μας ως κλάδος, σας καλούμε να δηλώσετε έγκαιρα τις επόμενες ήμερες της συμμετοχής σας στο σεμινάριο αυτό και να φροντίσετε εγκαίρως για την εγγραφή σας, καθώς ο αριθμός των συμμετεχόντων είναι αυστηρά περιορισμένος και θα κρατηθεί σειρά προτεραιότητας (maximum 40 άτομα).

 Σας επισημαίνουμε ότι απαραίτητη προϋπόθεση συμμετοχής στο σεμινάριο αποτελεί η εγγραφή σας σε αυτό. Το σεμινάριο αυτό αφορά τα εγγεγραμμένα μέλη του Συλλόγου μας.

 **Για το Διοικητικό Συμβούλιο**

 **Ο Πρόεδρος Η Γραμματέας**

 **Ματσιόλης Κων/νος Σούμπαση Αρτεμισία**